Sapiéntza  
ΣαπιέντζαSapiéntzan saari.

|  |  |
| --- | --- |
| Sijainti | 
36°46′20″N, 21°42′15″E, Pýlos-NéstorasMessenia, PeloponnesosKreikka |
| Saariryhmä | 
Oinoússes |
| Pinta-ala | 
9,1 km² |

Väestö| Asukasluku | 
2 |
| Kieli | 
kreikka |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Sapiéntza** (kreik. Σαπιέντζα < ital. *Sapienza*) on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 9,1 neliökilometriä ja asukasluku 2 (vuonna 2011). Saaren nimi tulee italiasta ja tarkoittaa viisautta.

Maantiede
---------

Sapiéntzan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Sapiéntzalla on 9,1 neliökilometriä, ja sen korkein kohta on 219 metriä merenpinnan yläpuolella. Sapiéntzan rannikko vaihtelee alavista alueista jyrkkiin rinteisiin. Saaren ainoa hiekkaranta sijaitsee pohjoisosassa ja on nimeltään Ámmos.

Piri Reisin 1500-luvulla piirtämä kartta Messenianlahden alueesta. Sapiéntza ylin saari ylävasemmalla.
Sapiéntza yhdessä muiden Oinoússeksen saariryhmän saarten, kuten Schízan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä.

### Kasvillisuus ja eläimistö

Sapiéntzalla kasvaa välimerenkasvillisuutta, kuten heinäkasveja, kermestammi, lännenmansikkapuu, myrtti, mastiksipistaasi ja oliivi. Saarelle on tuotu Kreetan saarelta uhanalaisia *kri-kri*-villivuohia (*Capra aegagrus creticus*). Sapiéntzalle on tuotu myös lampaita ja fasaaneja. Vuosittain saarelle päästetään metsästämään luvan kanssa esimerkiksi saaren villilampaita, villivuohia, fasaaneja, laulurastaita, viiriäisiä ja lehtokurppia.

Historia
--------

Saari joutui Venetsian tasavallan alaisuuteen vuonna 1209 saarella sijainneessa luostarissa allekirjoitetun sopimuksen mukaan. Kreikan vapaussodan aikana vuonna 1825 Kreikan merivoimat käytti saarta operaatioidensa tukikohtana. Sapiéntzan saari kuului vuoteen 1850 saakka virallisesti Britannian Jooniansaarten yhdysvallat -nimiseen protektoraattiin. Kreikkaan saari liitettiin yhdessä idempänä sijaitsevan Elafónisoksen saaren kanssa virallisesti 6. heinäkuuta 1850 kreikkalaisen ministerin Andréas Lóntoksen ja Britannian suurlähettilään Whishin tekemällä sopimuksella. Britit rakensivat saaren eteläosaan vuonna 1890 majakan, jolla on korkeutta 18 metriä.

Saaren rannikolla on useita hylkyjä monilta eri historiallisilta aikakausilta. Esimerkiksi Sapiéntzan pohjoisrannikon edustalla makaa ensimmäiseltä vuosisadalta peräisin oleva hylky.

Lähteet
-------

1. 1 2  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT). Viitattu 1.9.2014. (kreikaksi)
2. ↑  Mac Con Uladh, Damian: The Don Pacifico affair.  *Athens News*, 30.1.2011. Ateena:  NEP Publishing Company SA. Artikkelin verkkoversio. Viitattu 28.4.2012.  (englanniksi)
3. 1 2 3  *Πελοπόννησος. Peloponnese. Road tourist map. Οδικός τουριστικός χάρτης* 1:250 000. Rafina, Kreikka: ΕΚΔΟΣΕΙΣ ΟΡΑΜΑ (ORAMA EDITIONS).  ISBN 978-960-91593-0-2.  (kreikaksi) (englanniksi)
4. 1 2 3  Facaros, Dana; Theodorou, Linda: *Greece*, s. 346. Cadogan guides. New Holland Publishers, 2003. ISBN 1860118984. Teoksen verkkoversio (viitattu 28.4.2012).
5. 1 2 3 4 5 6 7 8  Oinoussai complex Δήμος Μεθώνης (Methónin kunta). Viitattu 28.4.2012.
6. ↑  Πρόγραμμα 'Καλλικράτης' (Ενημερώσεις μέχρι 31/12/2010) (xls)  2010. Ελληνική Στατιστική Αρχή. Viitattu 28.4.2012. (kreikaksi)
7. ↑  Sapientza GTPnet. Viitattu 28.4.2012. (englanniksi)
8. ↑  Georgiadis, T. et al.: GR2550003 (pdf)  1995 (2009 päivitetty). Υπουργείο Περιβάλλοντος, Χωροταξίας και Δημοσίων Έργων et al. Viitattu 28.4.2012. (englanniksi)
9. ↑  Natura 2000 Viewer European Environment Agency (EEA). Viitattu 28.4.2012. (englanniksi)
10. ↑  Hanna, Nick: *Kreeta*, s. 40. Engl. alkuteos: Globetrotter Travel Guide Crete, suom. Roinila, Maija. Köln, Saksa: Könemann Verlagsgesellschaft mbH, 2000. ISBN 3-8290-3261-7.
11. ↑  Giórgos Giaxóglou: History elafonisos.biz. Viitattu 28.4.2012. (englanniksi) (kreikaksi)

Aiheesta muualla
----------------

* Kuvia tai muita tiedostoja aiheesta **Sapiéntza** Wikimedia Commonsissa

* Sapiéntza Wikimapiassa (englanniksi)

Jooniansaaret

|  |  |
| --- | --- |
| Pääsaaret | 
* Ithaka
* Kefaloniá
* Korfu
* Kythera
* Lefkas
* Paxós
	+ Paxoí
* Zákynthos

 |
| Alisaariryhmät | 
* Diapontiset saaret
	+ Diákopo
	+ Diáplo
	+ Ereikoússa
	+ Mathráki
	+ Othonoí
* Ekhinadit
	+ Drakonéra
	+ Kalógiros
	+ Karlonísi
	+ Lamprinós
	+ Mákri
	+ Módi
	+ Oxeía
	+ Petalás
	+ Pontikós
	+ Prováti
	+ Sofía
	+ Vromónas
* Oinoússes
	+ Sapiéntza
	+ Schíza
	+ Venétiko
* Strofadit
	+ Árpyia
	+ Stamfáni
* Tilevoḯdes
	+ Arkoúdi
	+ Átokos
	+ Kálamos
	+ Kastós
	+ Kýthros
	+ Madourí
	+ Meganísi
	+ Skorpiós
	+ Spárti
	+ Thiliá

 |
| Muut pienemmät saaret | 
* Agía Marína
* Ágios Nikólaos
* Antidragonéra
* Antikythera
* Antípaxos
* Avgó
* Dragonéra
* Kalonísi
* Lazaréto
* Marathonísi
* Megálo Mourteméno
* Moúrtos
* Panagía
* Peristerés
* Pontikonísi
* Poréti
* Porí
* Próti
* Sfaktiría
* Vído

 |